Slovenské Pravno

**Slovenské Pravno** je obec na Slovensku v regióne Turiec v okrese Turčianske Teplice.

## Polohopis
Obec sa nachádza v južnej časti Turčianskej kotliny pod východnými svahmi pohoria Žiar, po oboch stranách rieky Briešťanky. Obcou prechádza cesta II/519, ktorá spája Turiec s Hornou Nitrou. Od okresného mesta Turčianske Teplice je vzdialená približne 10 km severozápadne. Stred obce leží v nadmorskej výške 505 m n. m., kataster 452-752 m n.m. Miestne časti sú Mokraď, Priehrady a Štiepnica.

## Príroda
Okolie obce tvoria polia, lúky a lesy pohoria Žiar. V lesných porastoch prevládajú smrečiny a borovice, z menšej časti porasty jedle bielej. Najvyššie hrebene Žiaru pokrývajú bučiny. V lesoch nájdeme porasty čučoriedok a brusníc a vresu. Na slnečných miestach je charakteristická nepôvodná lupina. V lesoch žijú rysy, medvede a množstvo iných živočíchov.

## Dejiny
Jednou z podmienok pre vznik obce Slovenské Pravno bol horský priechod cez pohorie Žiar - hlavná cesta z Nitrianskeho Pravna cez Vyšehradné do Rudna a ďalej do Turčianskej kotliny aj cez Slov. Pravno. Na túto cestu sa práve v Slovenskom Pravne napájala odbočka cez Brieštie a Hadvigu do Kľačna. Preto v Slovenskom Pravne vznikli už v dobe rímskej až dve významnejšie sídliská - lokality *Lamošova prašnica* a *Sokolský jarok*. Okolo r. 1000 tu pravdepodobne vzniklo staroslovenské drevené opevnenie v lokalite *Šiance*, kde pravdepodobne v časoch tatárskeho vpádu už existoval murovaný hrad.

V roku 1113 sa obec prvý raz spomína ako *Prauna* na Zoborskej listine, neskôr v roku 1275 ako *Prona*, 1293 *Prouna*, 1453 *Prona Sclavonicalis*, 1514 *Thothprona* a 1736 ako *Tót Prona* alebo *Slowenske Prawno*.

Výhodná poloha na starej ceste z Ponitria na Liptov a Oravu (s pokračovaním do Poľska) podporovala obchod a remeslá. V obci boli zastúpené cechy hrnčiarov, pláteníkov, krajčírov, kováčov, čižmárov, remenárov a súkenníkov. V 16. storočí tadiaľto viedla poštová cesta Magna via z Bratislavy do Košíc, ktorú založil v rokoch 15521553 Matej Taxis. Význam obce tým výrazne vzrástol, čo dokladá udelenie trhového práva v roku 1655, existencia školy, ale aj mlynov, pálenice, pivovaru a neskôr aj tlačiarne Ferdinanda Kohna (v rokoch 19081912).

V roku 1882 v obci vzniklo slovenské ochotnícke divadlo a v roku 1923 bola postavená Sokolovňa, v ktorej bolo zriadené kino.

## Obyvateľstvo
Vývoj počtu obyvateľov od roku 1825 po súčasnosť vyjadruje nasledovný graf:

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:600 height:300
PlotArea   = left:50 bottom:50 top:30 right:30
DateFormat = x.y
Period     = from:0 till:1500
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100 start:0
ScaleMinor = gridcolor:darkgrey increment:100 start:0
BackgroundColors = canvas:sfondo

BarData=
  bar:1825 text:1825
  bar:1869 text:1869
  bar:1880 text:1880
  bar:1890 text:1890
  bar:1900 text:1900
  bar:1910 text:1910
  bar:1921 text:1921
  bar:1930 text:1930
  bar:1940 text:1940
  bar:1948 text:1948
  bar:1960 text:1960
  bar:1961 text:1961
  bar:1970 text:1970
  bar:2004 text:2004
  bar:2019 text:2019

PlotData=
  color:barra width:20 align:left

  bar:1825 from:0 till: 911
  bar:1869 from:0 till: 1202
  bar:1880 from:0 till: 1087
  bar:1890 from:0 till: 1128
  bar:1900 from:0 till: 1073
  bar:1910 from:0 till: 968
  bar:1921 from:0 till: 858
  bar:1930 from:0 till: 795
  bar:1940 from:0 till: 821
  bar:1948 from:0 till: 843
  bar:1960 from:0 till: 988
  bar:1961 from:0 till: 987
  bar:1970 from:0 till: 1020
  bar:2004 from:0 till: 952
  bar:2019 from:0 till: 925

PlotData=

  bar:1825 at: 911 fontsize:S text: 911 shift:(-10,5)
  bar:1869 at: 1202 fontsize:S text: 1202 shift:(-10,5)
  bar:1880 at: 1087 fontsize:S text: 1087 shift:(-10,5)
  bar:1890 at: 1128 fontsize:S text: 1128 shift:(-10,5)
  bar:1900 at: 1073 fontsize:S text: 1073 shift:(-10,5)
  bar:1910 at: 968 fontsize:S text: 968 shift:(-10,5)
  bar:1921 at: 858 fontsize:S text: 858 shift:(-10,5)
  bar:1930 at: 795 fontsize:S text: 795 shift:(-10,5)
  bar:1940 at: 821 fontsize:S text: 821 shift:(-10,5)
  bar:1948 at: 843 fontsize:S text: 843 shift:(-10,5)
  bar:1960 at: 988 fontsize:S text: 988 shift:(-10,5)
  bar:1961 at: 987 fontsize:S text: 987 shift:(-10,5)
  bar:1970 at: 1020 fontsize:S text: 1020 shift:(-10,5)
  bar:2004 at: 952 fontsize:S text: 952 shift:(-10,5)
  bar:2019 at: 925 fontsize:S text: 925 shift:(-10,5)

TextData=
  fontsize:S pos:(20,20)


## Kultúra a zaujímavosti

### Pamiatky
* Rokokový kaštieľ z roku 1754 postavený miestnym zemianskym rodom Prónayovcov na renesančných základoch staršej kúrie z roku 1630 patriacej rodu Amadeovcov. Z architektonického hľadiska ide o blokovú dvojpodlažnú stavbu s mansardovou strechou a predstavaným rizalitom. Fasáda je zdobená štukovou ornamentikou, na prízemí horizontálnou rustikou. V interiéri je stavba delená priechodzou stredovou chodbou. Na prízemí sú miestnosti zaklenuté valenou klenbou s podkasanými lunetami, na poschodí pruskou klenbou.

SlovenskePravnoKastiel.jpg|Kaštieľ Prónayovcov
Kaštieľ - č.17 - Slovenske Pravno.JPG

* Rímskokatolícky kostol Všetkých svätých, jednoloďová ranogotická stavba s polygonálnym ukončením presbytéria a predstavanou vežou z obdobia okolo roku 1270. Nachádza sa vo vyvýšenej polohe uprostred obce v opevnenom areáli. Vybudovala ho pravdepodobne stavebná huta pôsobiaca pri kláštore premonštrátov v Kláštore pod Znievom. V 15. storočí bol doplnený o nové presbytérium, ktoré nahradilo pôvodný pravouhlý záver. Veža pochádza z prvej polovice 17. storočia, v tomto období bola nanovo zaklenutá aj loď, valenou klenbou s lunetami. Barokovo bol upravený v 18. storočí, kedy vznikla baroková helmica veže s laternou. V interiéri sa nachádza gotická socha Piety z obdobia okolo roku 1520. Kostol má hladké fasády.

image:Slovenské Pravno kostol 01 01.jpg|Kostol Všetkých svätých
image:Tótpróna templom 6.JPG|
image:Slovenské Pravno, Church of All Saints 1.JPG|
image:Slovenské Pravno, Church of All Saints 5.JPG|Pôvodné opevnenie kostola
image:Slovenské Pravno kostol 01 11.jpg

* Evanjelický kostol, jednoloďová neogotická stavba s polygonálnym ukončením presbytéria a vežami tvoriacimi súčasť jej hmoty z roku 1886. Fasáde kostola dominuje zuborez pod korunnou rímsou, veže sú ukončené ihlancovými helmicami. Pri kostole sa nachádza samostatne stojaca murovaná zvonica na štvorcovom pôdoryse so stanovou strechou. Nárožia zvonice sú dekorované kvádrovaním a pilastrami, portál je riešený ako lomený oblúk.

image:SlovenskePravnoEvKostol.jpg|Evanjelický kostol
image:Slovenské Pravno WF11 (5).jpg
Tótpróna templom 3.JPG
image:Tótpróna.JPG|Zvonica evanjelického kostola

* Záhradný pavilón zrubového typu s pavlačou vystavaný na renesančnom základe koncom 18. storočia, doplnený ľudovými maľbami z roku 1792. Dnes sa pavilón nachádza v Múzeu slovenskej dediny v Jahodníckych hájoch.
* Renesančná kúria, jednopodlažná dvojtraktová bloková stavba s manzardovou strechou zo 17. storočia. Objekt bol upravovaný v 19. storočí. Na strane orientovanej do dvora sa nachádza priebežné stĺporadie. Interiér je zaklenutý valenou klenbou s lunetami a zrkadlovou klenbou.

Martin skanzen 16 01.jpg|Pavilón v martinskom skanzene
Martin skanzen 16 03.jpg|Rokoková výmaľba interiéru
Martin skanzen 16 04.jpg|Výmaľba stropu
image:Kaštieľ - č. 262 - Slovenské Právno.JPG|Renesančná kúria


## Občianska vybavenosť
V obci sa nachádza základná škola s telocvičňou, materská škola, knižnica, pošta, zdravotné stredisko, futbalové ihrisko a viaceré súkromné podniky. Obec je napojená na vodovod a je plynofikovaná. Zastavujú tu diaľkové autobusy.

## Osobnosti obce

### Rodáci
* Eliáš Láni (* 1570 – † 1618), básnik, náboženský spisovateľ a evanjelický cirkevný hodnostár
* Daniel Hadik (* ? – † ?), evanjelický kňaz, rektor
* Ján Dérer (* 1847 – † 1904), pedagóg, publicista a evanjelický kňaz
* Ján Alojz Wagner (* 1864 – † 1930), prírodovedec a publicista
* Viliam Pauliny (* 1877 – † 1945), verejný činiteľ, politik a bankár
* Bohumil Chorvát (* 1878 – † 1943), elektrotechnický inžinier a verejný činiteľ
* Michal Chorvát (* 1910 – † 1982), spisovateľ, literárny vedec, politik a prekladateľ

## Referencie

## Iné projekty

## Externé odkazy
* 
* Obnova.sk  fotografie miestnej kúrie
* Kaštieľ Slovenské Pravno
* Apsida.sk- profil stredovekého kostola

## Zdroj
* Oficiálna stránka obce


Kategória:Obce okresu Turčianske Teplice